Tervishoiuteenuse osutamise lepingu rikkumise puhul saab esitada VÕS § 771 alusel nõude kahju hüvitamiseks. Hagejad ei ole kahju hüvitamise nõuet esitanud, vaid soovivad üksnes diagnoosi muutmist lapse tervisekaardis. Ka ei ole kostjad nähtuvalt hagiavaldusest rikkunud  hagejate lapse terviskaardi dokumenteerimise kohustust. Hagiavaldusest võib järeldada, et tervisekaarti on nõuetekohaselt täidetud ja teenuse osutamist dokumenteeritud (arst on terviskaarti täitnud ning pannud diagnoosi). Hagejad leiavad, et dr M. J. pandud diagnoos on vale ning nõuavad diagnoosi muutmist. Seega ei tulene terviskaardis diagnoosi õiguse üle peetav vaidlus VÕS-st ning selle lahendamine ei kuulu kohtu pädevusse.